**Direcția de Sănătate Publică Iași prezentă la Festivalul Rocanotherworld**

 **în cadrul lunii naționale a informării despre efectele consumului de alcool**

**Direcția de Sănătate Publică Iași prin Compartimentul de Evaluare și Promovare a Sănătății** a participat ca partener la activatatea de prevenție in cadrul Festivalului Rocanotherworld împreună cu Serviciul Voluntar de Ambulanță, ANTIP-CR Iași, ANA-CPECA Iași, IPJ Iași - Biroul de Analiza și Prevenire a Criminalității în perioada 23-25 iunie 2023.

Pe parcursul a celor trei zile **reprezentanții Compartimentului de Evaluare și Promovare a Sănătății din cadrul DSP Iași** împreună cu ceilalți colaboratori au efectuat teste de audit în cadrul Campaniei Naționale de Testare a Consumului Personal de Alcool, au oferit informații celor interesați despre starea de sănătăte, riscurile expunerii la consumul de alcool și/sau stupefiante, măsuri de siguranță și protejarea bunurilor personale, riscurile unei prietenii toxice, cum să nu devină victima traficanților de carne vie și desigur, exersarea manevrelor de resuscitare și salvare a persoanelor dragi!